తెలంగాణలో మహిళా తహసీల్దార్ దారుణహత్య WATCH LIVE TV
రియోలో ఈ రోజైనా భారత్ బోణీ చేసేనా!
రియో ఒలింపిక్స్‌లో పలువురు భారత అథ్లెట్లు ఈ రోజు తమ అదృష్టాన్ని పరీక్షించుకోనున్నారు. మహిళల పది మీటర్ల ఎయిర్ పిస్టల్ షూటింగ్
TNN | Updated:
Aug 7, 2016, 01:39PM IST
రియో ఒలింపిక్స్‌లో పలువురు భారత అథ్లెట్లు ఈ రోజు తమ అదృష్టాన్ని పరీక్షించుకోనున్నారు. మహిళల పది మీటర్ల ఎయిర్ పిస్టల్ షూటింగ్ విభాగంలో హీనా సిద్ధూ పోటీపడనుంది. షూటింగ్ పురుషుల విభాగంలో క్యానన్ చెనాయ్, మన్వజిత్ సింగ్ సంధూ పతకంపై గురిపెట్టనున్నారు. జిమ్నాస్టిక్స్‌లో దీపా కర్మాకర్ ఈ రోజే బరిలో దిగుతోంది. ఐర్లాండ్‌తో జరిగిన తొలి మ్యాచ్‌లో పురుషుల హాకీ జట్టు శుభారంభం చేయగా.. మహిళల హాకీ జట్టు ఈ రోజు జపాన్‌ను ఎదుర్కోనుంది. పురుషుల జట్టు సాధించిన విజయం స్ఫూర్తితో మహిళల హాకీ టీం కూడా విజయం సాధించాలని అభిమానులు కోరుకుంటున్నారు. శనివారం అర్ధరాత్రి దాటిన తర్వాత జరిగిన మహిళల డబుల్స్ టెన్నిస్‌లో సానియా, ప్రార్థన జోడి ఓటమిపాలైన సంగతి తెలిసిందే. రియో ఒలింపిక్స్‌లో ఆస్ట్రేలియా రెండు స్వర్ణాలతో అగ్రస్థానంలో కొనసాగుతుండగా భారత్ ఇప్పటి వరకూ బోణీ కొట్టలేదు.